CELEX: 62015CN0263
Language: sl
Date: 2015-06-03 00:00:00
Title: Zadeva C-263/15: Predlog za sprejetje predhodne odločbe, ki ga je vložilo Kúria (Madžarska) 3. junija 2015 – Lajvér Meliorációs Nonprofit Kft. in Lajvér Csapadékvízrendezési Nonprofit Kft./Nemzeti Adó- és Vámhivatal Dél-dunántúli Regionális Adó Főigazgatósága

7.9.2015   
            
            
               SL
            
            
               Uradni list Evropske unije
            
            
               C 294/23
            
         Predlog za sprejetje predhodne odločbe, ki ga je vložilo Kúria (Madžarska) 3. junija 2015 – Lajvér Meliorációs Nonprofit Kft. in Lajvér Csapadékvízrendezési Nonprofit Kft./Nemzeti Adó- és Vámhivatal Dél-dunántúli Regionális Adó Főigazgatósága
   (Zadeva C-263/15)
   (2015/C 294/28)
   Jezik postopka: madžarščina
   
      Predložitveno sodišče
   
   Kúria
   
      Stranke v postopku v glavni stvari
   
   
      Tožeči stranki: Lajvér Meliorációs Nonprofit Kft. in Lajvér Csapadékvízrendezési Nonprofit Kft.
   
      Tožena stranka: Nemzeti Adó- és Vámhivatal Dél-dunántúli Regionális Adó Főigazgatósága
   
      Vprašanja za predhodno odločanje
   
   
               1.
            
            
               Ali sta tožeči stranki v okoliščinah te zadeve davčni zavezanki glede na to, da razlaga člena 9(1) Direktive o DDV (1) iz pomenskega področja ekonomske dejavnosti ne izključuje dejavnosti, ki jih opravljajo gospodarske družbe, niti če te lahko opravljajo podjetniško ekonomsko dejavnost samo kot stransko dejavnost?
            
         
               2.
            
            
               Ali je za obravnavanje tožečih strank kot davčnih zavezank pomembna okoliščina, da se bistveni del njunih naložb financira z državno pomočjo in da v okviru upravljanja ustvarjata prihodke z zaračunavanjem manjših pristojbin?
            
         
               3.
            
            
               V primeru nikalnega odgovora na drugo vprašanje, ali je treba šteti, da navedena „pristojbina“ pomeni plačilo za storitev in da obstaja neposredna povezava med opravljanjem storitve in plačilom?
            
         
               4.
            
            
               Ali upravljanje naložbe pomeni, da tožeči stranki opravljata storitev v smislu člena 24 Direktive o DDV, ali pa za to upravljanje ni mogoče šteti, da gre za opravljanje storitev, ker pomeni izpolnjevanje zakonske obveznosti?
            
         
      (1)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, str. 1).